Rəsul Cəfərov optimizmini itirmir - Həbsxanadan baxış 
Hüquq müdafiəçisinin həbsindən səkkiz ay keçir. O, Amerikanın Səsinin suallarını cavablandırıb.
İlk öncə özünüzü necə hiss edirsiniz? Həbs həyatı sağlamlığınıza hansı təsirləri edib? Ozumu normal hiss edirəm, saxlanma səraiti və mənə munasibətdən narazılığım yoxdur. Saxlandığım kamera nümunəvi kameralardan biridir, nə dustaqlarla, nə də muəssisə rəhbərliyi və əməkdaşları ilə heç bir problemim yoxdur. Məhkəmənin gedişi sizi qane edirmi? Ədalətli məhkəmə istintaqına ümid edirsinizmi? Məhkəmənin gedişi ilə bağlı ümumilikdə ciddi narazılığım yoxdur. Hesab edirəm ki, həbs qətimkan tədbirinin dəyişdirilməsi ilə bağlı vəsatətimiz təmin edilə bilərdi. Bununla belə yekun hökmu gozləyirik, ədalətli qərara umid edirik, baxmayaraq siyasi işlərdə əvvəlki təcrubələr heç də urəkacan olmayib. Yəni hazırki məqamda mən tərəfsiz və müstəqil hüquq müdafiəçisi olaraq məhkəmə hökmünü indidən şübhə altına ala bilmərəm. Həbs həyatı baxışlarınızda hansı dəyişikliklər yaradıb? Sizin hüquqlarınızı müdafiə edənlərə sözünüz varmı? Həbs həyatı istənilən halda məhrumiyyət deməkdir, lakin dunyagörüşünün artırılması baxımından, yəni bu istiqamət üzrə təcrübə baxımından həbs həyatı maraqlıdır. Burada mən özümdən və işimdən daha çox 85 yaşlı babam və 50 yaşlı anam, yaxınlarım, dostlarım barədə daha çox düşünürəm. Onların problemlərini və çətinliklərini götür-qoy edirəm. Digər narahat olduğum məqam dövlətimiz və cəmiyyətimiz üçün əhəmiyyətli hesab etdiyim fəaliyyətimin dayanmasıdır. Mən fevral ayında da verdiyim müsahibədə qeyd etmişəm ki, fəaliyyətim heç kimə və yaxud heç bir quruma qarşı yönəlməyib, fəaliyyətim insan haqlarının müdafiəsi üzrə təşəbbüslərdən ibarət olub. Yəni hazırda həbs həyatımın əsas düşüncələri bundan ibarətdir. İctimaiyyətə, hüquqlarınızı müdafiə edənlərə, sizi həbsdə saxlayanlara sözünüz varmı? Mən hamıya öz təşəkkürümü bildirirəm, bütün fəaliyyətlərdən tam razıyam. Burada bir məsələyə toxunmaq istəyirəm, AŞPA həmməruzəçilərininmənimlə görüşməyini və məsələnin müzakirəyə çıxarılmasını müsbət qiymətləndirirəm, baxmayaraq ki, onların fəaliyyətinə münasibət birmənalı deyil. Azadlıqda olanda da, indi də mən həmişə istənilən tərəflə dialoqun, görüşün keçirilməsinə tərəfdar olmuşam.